ถามว่าคนพัทยารู้จัก และคุ้นเคยกับเจ้าแม่เลือดหมูมานานหลายสิบปีแล้ว แต่พอขายและเปลี่ยนมือ บอกตรงว่าเราก็ไม่ค่อยได้ไปทานบ่อยนัก 1 หาที่จอดรถยาก 2 บางสาขาสกปรก 3 อากาศร้อน 4 รสชาดเราว่าไม่เหมือนเดิม อันนี้รสนิยมการทานส่วนตัวเน่าะพอสืบทราบมาว่ามีร้านเลือดหมู ชื่อคุ้นหูคนพัทยามาเปิด เลยแอบสืบมาจนทราบว่า นี่แหละคือร้านตัวแม่ เจ้าของสูตรดั้งเดิมมาทำเอง รอไรหล่ะคะ พี่ก็ไปจัดสิคะ แถมร้านติดแอร์เย็นฉ่ำ อากาศบ้านเราตอนนี้ใครจะว่าเราดัดจริตเชิญ แต่ช่วงนี้พี่เลือกได้ พี่ก็ขอร้านที่ติดแอร์อย่างเดียวเลยเพราะ พยายามไปทานร้านไม่ติดแอร์แล้วนะ แต่..ปรากฏว่าทานได้ไม่กี่คำ พี่เลิกทานเลยคะ อบอ้าวร้อนตับแล่บทานอะไรที่อร่อยแค่ไหนก็ไม่ไหวจะทน แล้วจะทนเพื่อ??? วันนี้ได้โอกาสมาลองชิมกันสองคนตายายคะ บอกได้เลยว่า แม่ก็คือแม่ จะร้านไหนก็สู้เจ้าของสูตรเค้าไม่ได้จริงๆ จะมีบ้างที่แอบสะดุด ตรงใบตำลึงในต้มเลือดหมู บางส่วนแก่ ขมคะ แต่มีแค่บางส่วนเลยไม่ได้มองว่าเสียหายอะไรคะ *** แม่ ก็ คือ แม่ เริดดดดดดดดดดด ****

ต้นตำรับเลือดหมูในพัทยา  ไม่มีสาขาใดๆในพัทยาทั้งสิ้น  
ใครอยากทานความอร่อยของเจ้าของสูตรดั้งเดิม มาเลยค่ะ รับรองไม่ผิดหวังแน่นอน คนพัทยาและเขตใกล้เคียงคงจำความอร่อยยาวนานกันได้เป็นอย่างดี**
#อากาศแบบนี้ต้องมาที่นี่ค่ะ เพราะเป็นห้องแอร์ติดแอร์เย็นฉ่ำ แม้ทานของร้อนๆๆก็ยังนั่งทานได้สบายมาก ตกแต่งโต๊ะเก้าอี้ หรูหรา บรรยกาศสะอาดสะอ้าน ทำให้การทานอาหารอร่อยเพิ่มขึ้นมาก
#บริการดีมากๆ ทั้งเชฟ ทั้งน้องเจ้าของร้าน ส่วนราคาพี่ขอบอกเลยว่า ถูกมากๆ (ดูป้ายราคาในรูปพี่ได้นะคะ)
#เล้งโคตรแซ่บ 555 กระดูกเล้งส่วนกระดูกสันหลังของพี่หมูอู้ดๆๆๆ ญาติพี่เอง (55) ร้านเค้าเอามาต้มจนนุ่มยุ่ยทานง่าย ชิ้นใหญ่ยักกกกกกกกกษ์ ปรุงรสจัดจ้านเปรี้ยวนำ เผ็ดตาม รสชาดกลมกล่อมกำลังดี คือ พี่ชอบรสนี้นะคะเพราะมันแซ๋บสมชื่อ แถมรสมันสะใจพี่มากๆ พริกขี้หนูสวนทั้งบุบทั้งแบบสด สาดมาเต็มชามเรียกว่า มาแบบไม่กลัวตลาดวาย เท่าที่ชิมน้ำซุมร้านน่าจะใช้มะนาวสดๆๆ ไม่ใช่แบบผสมทำให้ได้กลิ่นหอมของมะนาวสด  รสชาดโคตรแซ่บ อย่าเชื่อพี่นะ ต้องมาลองเอง ชามนี้สนนราคา เพียง 80.- ในห้องแอร์ด้วยนะคะ
#ต้มเลือดหมูชามยักษ์ 150.- เอ่อ มาแบบยักษ์จริงไรจริง ถ่ายมาอาจดูไม่ใหญ่ ต้องมาลองสั่งดูนะคะ ตับ หมูสด หมูบะช่อ กะเพาะหมู เลือด หัวใจ ทุกอย่างสดชิ้นใหญ่ไร้กลิ่นคาว มีบ้างตรง ตำลึงบางส่วนเจอแบบแก่ไปทำให้ออกขมไปนิดนึง แต่ก็มีปนมาแค่นิดเดียวไม่เสียหายค่ะ ** จุดเด่น ** น้ำซุปอร่อยกลมกล่อมไม่ต้องปรุงเลย ปกติเราเป็นคนทานอะไรป้ายบอกชิมก่อนปรุง ก็ต้องปรุงอยู่ดี แต่ที่นี่บอกตรง น้ำซุปเค๊าซดทานได้เลยค่ะ
#โกโก้เย็น 50.- แก้วนี้ยังไม่ค่อยโดนใจพี่ค่ะ ยังไม่ค่อยโดดเด่นนัก น่าจะเพราะตัวผงโกโก้ยังไม่ค่อยหอมไม่กลมกล่อมนักค่ะ 
** โปรโมชั่นกดเช็คอิน กดไลค์เพจร้าน รับน้ำสมุนไพรฟรี คนละ 1 แก้วค่ะ ***

#รีวิวนี้เป็นรสนิยมการทานส่วนตัวไม่ได้รู้จักกับเจ้าของร้านเลยเพราะฉนั้นไม่มีการ เอื้อหรือเจาะจงติใครใดๆๆทั้งสิ้นนะคะ